கேள்வி: வாக்கரனா பற்றி விளக்கவும்.
பதில்: ''வாக்கரனா'' (''Walkerana'') என்பது இராணிக்சலிடே குடும்பத்தில் உள்ள தவளை பேரினமாகும். இந்த பேரினமானது இந்தியாவின் கேரளம் மற்றும் தமிழ்நாடு மாநிலங்களில் உள்ள மேற்குத் தொடர்ச்சி மலை காணப்படும் அகணிய உயிரி. இது 2016ஆம் ஆண்டு ''இந்திரானா'' மூன்று சிற்றினங்களை வகைப்படுத்துவதற்காகத் தோற்றுவிக்கப்பட்டது. இது பரவலாக வரையறுக்கப்பட்ட ''இந்திரானாவிற்குள்'' ஒரு மரபணு மற்றும் உருவவியல் ரீதியாக வேறுபட்ட உயிரிக்கிளை உருவாக்குகிறது. 2020-இல் ''வாக்கெரனா முடுகா'' விவரிக்கப்படும் வரை, பாலக்காட்டுக் கணவாய் தெற்கே மேற்குத் தொடர்ச்சி மலையின் தெற்குப் பகுதியில் மட்டுமே இந்த பேரினம் அறியப்பட்டது.
கேள்வி: வாக்கரனா - விளக்கம் பற்றி விளக்கவும்.
பதில்: ''வாக்கரனா இ''ராணிக்சலிடே குடும்பத்தில் மரபணு ரீதியாக வெகு தொலைவில் உள்ளது. முதல் மற்றும் இரண்டாவது கால்விரல்களில் வலைப் பிணைப்பு இல்லாத விரலெலும்புகள் (''இந்திரானாவில்'' எதுவுமில்லை) மற்றும் நான்காவது கால்விரலில் மூன்று விரல் எலும்புகள் (''இந்திரனாவில்'' 2-2½) கொண்ட மிகக் குறைந்த வலையமைப்பைக் கொண்டிருப்பதில் இது இதன் சகோதர குழு வேறுபடுகிறது. மேலும், முதல் விரல் ''வாக்கரனாவில்'' இரண்டாவது விரலை விடச் சிறியதாக உள்ளது. அதே சமயம் ''இந்திரானாவில்'' (''இ. லெத்தீ'' தவிர) சம நீளம் கொண்டவை அல்லது முதல் விரல் இரண்டாவதை விட நீளமாக இருக்கும்.
கேள்வி: வாக்கரனா - சிற்றினங்கள் பற்றி விளக்கவும்.
பதில்: நான்கு அங்கீகரிக்கப்பட்ட சிற்றினங்கள் உள்ளன: * ''வாக்கரனா திப்ளோசுடிக்டா'' (குந்தர், 1876) * ''வாக்கரனா லெப்டோடாக்டைலா'' (பவுலேஞ்சர், 1882) * ''வாக்கரனா முதுகா'' தினேசு, விஜயகுமார், ரமேஷ், ஜெயராஜன், சந்திரமௌலி மற்றும் சங்கர், 2020 * ''வாக்கரனா பிரினோடெர்மா'' (பவுலேஞ்சர், 1882) தினேஷ் மற்றும் சகாக்கள் பாலக்காடு கனவாய்ப் பகுதியின் வடக்கிலிருந்து சேகரித்த மாதிரி ஒன்றின் அடிப்படையில் கூடுதலாகச் சிற்றினம் ஒன்றை அடையாளம் கண்டுள்ளனர். ஆனால் சேகரிக்கப்பட்ட மாதிரியின் காப்புத்தன்மை காரணமாக விவரிக்க இயலவில்லை. படிமம்:Indirana_phrynoderma_-_Davidraju_IIMG_2484_a.jpg